ddrg/super_eurlex huggingface dataset:
Uredba Komisije (ES) št. 1121/2001

z dne 7. junija 2001

o določitvi prilagoditvenih koeficientov, ki se uporabijo za vsako referenčno količino tradicionalnega izvajalca v okviru tarifnih kvot za uvoz banan

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], nazadnje spremenjene z Uredbo (ES) št. 216/2001 [2],

ob upoštevanju Uredbe Komisije (ES) št. 896/2001 z dne 7. maja 2001 o podrobnih pravilih za izvajanje Uredbe Sveta (EGS) št. 404/93 v zvezi z uvozom banan v Skupnost [3] in zlasti člena 5(2) Uredbe,

ob upoštevanju naslednjega:

(1) V skladu s členom 5(2) Uredbe (ES) št. 896/2001 mora Komisija glede na skupne količine, ki so na voljo v okviru tarifnih kvot A/B in C, ter podatkov, ki jih prejme od držav članic o vsoti referenčnih količin, namenjenih tradicionalnim izvajalcem A/B in tradicionalnim izvajalcem C v skladu s členom 4(1) in (2) navedene uredbe, določiti, če je ustrezno, enotni prilagoditveni koeficient, ki se ga uporabi za vsako referenčno količino izvajalca.

(2) Po podatkih, ki jih države članice pošljejo v skladu s členom 5(1) Uredbe (ES) št. 896/2001, znaša vsota referenčnih količin 1,964154 ton za tradicionalne izvajalce A/B in 725180 ton za tradicionalne izvajalce C. Zato je treba določiti prilagoditveni koeficient, ki se ga uporabi za vsako referenčno količino izvajalca v vsaki od obeh kategorij tradicionalnih izvajalcev.

(3) Treba je poudariti, da za referenčno količino za vsakega tradicionalnega izvajalca za drugo polovico leta 2001 velja člen 28(2) Uredbe (ES) št. 896/2001.

(4) Ta uredba mora začeti veljati nemudoma ob upoštevanju rokov, določenih z Uredbo (ES) št. 896/2001.

(5) Ukrepi iz te uredbe so v skladu z mnenjem Upravljalnega odbora za banane –

SPREJELA NASLEDNJO UREDBO:

Člen 1

1. Za tarifne kvote A/B in C iz člena 18 Uredbe (EGS) št. 404/93 znaša prilagoditveni koeficient iz člena 5(2) Uredbe (ES) št. 896/2001:

- za vsakega tradicionalnega izvajalca A/B: 1,07883,

- za vsakega tradicionalnega izvajalca C: 0,97286.

2. Referenčna količina za drugo polovico leta 2001 za vsakega izvajalca, določena v skladu s členom 4 Uredbe (ES) št. 896/2001, se ob uporabi odstavka 1 prilagodi s koeficientom iz člena 28(2) Uredbe (ES) št. 896/2001.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. junija 2001

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 31, 2.2.2001, str. 2.

[3] UL L 126, 8.5.2001, str. 6.

--------------------------------------------------
Uredba Komisije (ES) št. 1370/2001

z dne 5. julija 2001

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti člena 26(3) Uredbe,

ob upoštevanju naslednjega:

(1) Uredba Komisije (ES) št. 174/1999 [3], kakor je bila nazadnje spremenjena z Uredbo (ES) št. 1202/2001 [4], določa posebna podrobna pravila za uporabo Uredbe Sveta (EGS) št. 804/68 [5] glede izvoznih dovoljenj in izvoznih nadomestil za mleko in mlečne izdelke. Za zagotovitev pravilnega upravljanja programa izvoznih nadomestil in zmanjšanje tveganja špekulativnih zahtevkov ter motenj programa glede nekaterih mlečnih izdelkov, bi bilo treba zvišati varščino, določeno v navedeni uredbi.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

Člen 9 Uredbe (ES) št. 174/1999 se nadomesti z naslednjim:

"Člen 9

Varščina iz člena 15(2) Uredbe Komisije (ES) št. 1291/2000 [6] je enaka odstotku nadomestila, ki je določeno za vsako oznako izdelke in se uporablja na dan vložitve zahtevka za izvozno dovoljenje, in znaša:

(a) 5 % za izdelke, vključene pod oznako KN 0405;

(b) 30 % za izdelke, vključene pod oznako KN 040210;

(c) 30 % za izdelke, vključene pod oznako KN 0406;

(d) 20 % za druge izdelke.

Vendar pa varščina ne sme biti manjša od 6 EUR/100 kg.

Znesek nadomestila iz prvega odstavka je znesek, izračunan za skupno količino zadevnega izdelka, razen za mlečne izdelke z dodanim sladkorjem.

Za mlečne izdelke z dodanim sladkorjem je znesek nadomestila iz prvega odstavka enak skupni količini celotnega zadevnega izdelka, pomnoženi s stopnjo nadomestila, ki se uporablja na kilogram mlečnega izdelka."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 163, 20.6.2001, str. 10.

[5] UL L 148, 28.6.1968, str. 13.

[6] UL L 152, 24.6.2000, str. 1.

--------------------------------------------------
Uredba Sveta (ES) št. 1514/2001

z dne 23. julija 2001

o spremembi Uredbe (EGS) št. 1696/71 o skupni ureditvi trga za hmelj

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 12(5) Uredbe Sveta (EGS) št. 1696/71 [4] določa, da je znesek pomoči za hmelj, proizveden v Skupnosti, nespremenljiv za obdobje petih let od letine 1996 do letine 2000.

(2) Kot je določeno v členu 18 Uredbe (EGS) št. 1696/71, je Komisija predložila Svetu poročilo o razvoju hmeljarstva v Evropski skupnosti. Poročilo kaže, da se proizvodnja postopoma prilagaja potrebam povpraševanja glede količine, in sicer z zmanjšanjem površin in proizvedenih količin, ter glede kakovosti, in sicer s spremembo sortimenta, zlasti z večjim poudarkom na sortah, po katerih je v pivovarski industriji največje povpraševanje.

(3) Znesek pomoči, ki je trenutno zagotovljen, naj se ohrani za obdobje treh let. Potrebno je poročilo, ki bo pokrivalo to novo obdobje.

(4) Ukrepe, potrebne za izvajanje Uredbe (EGS) št. 1696/71, je treba prilagoditi skladno z Uredbo Sveta 1999/468/ES z dne 28. junija 1999 o postopkih za izvajanje izvršilnih pooblastil, dodeljenih Komisiji [5] –

SPREJEL NASLEDNJO UREDBO:

Člen 1

Uredba (EGS) št. 1696/71 se spremeni:

1. Člen 12(5)(a) se nadomesti z naslednjim:

"(a) Pomoč na hektar je enaka za vse skupine sort. Za obdobje osmih let od letine 1996 naprej je znesek pomoči 480 EUR/ha."

2. Člen 12(5)(d) se nadomesti z naslednjim:

"(d) Zadržana pomoč se lahko akumulira za največ tri leta; na koncu tega obdobja se mora vsa zadržana pomoč porabiti."

3. V drugem odstavku člena 18 se "1. septembra 2000" nadomesti z "31. decembra 2003";

4. Člen 19 se črta;

5. Člen 20 se nadomesti z naslednjim:

"Člen 20

1. Komisiji pomaga "upravljalni odbor za hmelj" (v nadaljevanju "odbor").

2. Pri sklicevanju na ta člen se uporabljata člena 4 in 7 Odločbe 1999/468/ES.

Obdobje, določeno v členu 4(3) Odločbe 1999/468/ES, je en mesec.

3. Odbor sprejme svoj poslovnik."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 2001.

Za Svet

Predsednik

A. Neyts-Uyttenbroeck

[1] UL C 96 E, 27.3.2001, str. 345.

[2] Mnenje podano 13. junija 2001, še ni bilo objavljeno v Uradnem listu Evropskih skupnosti.

[3] Mnenje podano 25. aprila 2001, še ni bilo objavljeno v Uradnem listu Evropskih skupnosti.

[4] UL L 175, 4.8.1971, str. 1. Uredba, kot je nazadnje spremenjena z Uredbo (ES) št. 191/2000 (UL L, 23, 28.1.2000), str. 4.).

[5] UL L 184, 17.7.1999, str. 23.

--------------------------------------------------
Uredba Komisije (ES) št. 1800/2001

z dne 13. septembra 2001

o spremembi Uredbe Sveta (ES) št. 1420/1999 in Uredbe (ES) št. 1547/1999 glede pošiljk določenih vrst odpadkov v Gvinejo

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Odločbo Komisije 1999/816/ES [2], in zlasti člena 17(3) Uredbe,

ob upoštevanju Uredbe Sveta (ES) št. 1420/1999 z dne 29. aprila 1999 o določitvi skupnih pravil in postopkov, ki se uporabljajo za pošiljke določenih vrst odpadkov v določene države nečlanice OECD [3], kakor je bila nazadnje spremenjena z Uredbo Komisije (ES) št. 77/2001 [4], in zlasti člena 3(5) Uredbe,

ob upoštevanju naslednjega:

(1) Gvineja je 22. marca 2001 obvestila Komisijo, da je uvoz vseh vrst odpadkov, navedenih v kategoriji GM v Prilogi II k Uredbi (EGS) št. 259/93, sprejet brez kakršnih koli kontrolnih postopkov.

(2) Skladno s členom 17(3) Uredbe (EGS) št. 259/93 je bil odbor, ustanovljen skladno s členom 18 Direktive Sveta 75/442/EGS z dne 15. julija 1975 o odpadkih [5], kakor je bila nazadnje spremenjena z Odločbo Komisije 96/350/ES [6], obveščen o uradni prošnji Gvineje 5. aprila 2001.

(3) Da bi upoštevali nove razmere te države, je hkrati treba spremeniti Uredbo (ES) št. 1420/1999 in Uredbo Komisije (ES) št. 1547/1999 [7], kakor je bila nazadnje spremenjena z Uredbo (ES) št. 1552/2000 [8].

(4) Ukrepi, predvideni s to uredbo, so v skladu z mnenjem odbora, ustanovljenega s členom 18 Direktive 75/442/EGS –

SPREJELA NASLEDNJO UREDBO:

Člen 1

Med besedilo, ki se nanaša na GRENADO in HONGKONG v Prilogi D k Uredbi (ES) št. 1547/1999, se vstavi naslednje besedilo:

"GVINEJA

Vse vrste v oddelku GM (Odpadki iz kmetijske in prehrambene industrije)."

Člen 2

Za besedilom "Vse vrste, razen", ki se nanaša na Gvinejo, v Prilogi B k Uredbi (ES) št. 1420/1999 se besedilo:

"GJ 120 | 630900 | Ponošena oblačila in drugi izrabljeni tekstilni izdelki" |

nadomesti z naslednjim besedilom:

GJ 120 | 630900 | Ponošena oblačila in drugi izrabljeni tekstilni izdelki |

"1. 2. Vse vrste v oddelku GM (Odpadki iz kmetijske in prehrambene industrije)."

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. septembra 2001

Za Komisijo

Pascal Lamy

Član Komisije

[1] UL L 30, 6.2.1993, str. 1.

[2] UL L 316, 10.12.1999, str. 45.

[3] UL L 166, 1.7.1999, str. 6.

[4] UL L 11, 16.1.2001, str. 14.

[5] UL L 194, 25.7.1975, str. 39.

[6] UL L 135, 6.6.1996, str. 32.

[7] UL L 185, 17.7.1999, str. 1.

[8] UL L 176, 15.7.2000, str. 27

--------------------------------------------------
Uredba Komisije (ES) št. 1851/2001

z dne 20. septembra 2001

o popravku Uredbe (ES) št. 2571/97 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo v proizvodnji peciva, sladoleda in drugih živil

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 15 Uredbe,

ob upoštevanju naslednjega:

(1) Priloga VII k Uredbi Komisije (ES) št. 2571/97 [3], kakor je bila nazadnje spremenjena z Uredbo (ES) št. 635/2000 [4], navaja specifikacije, ki se vnesejo v kontrolni izvod T5. Pri preverjanju vseh jezikovnih različic se je odkrila tipkarska napaka v navedeni prilogi.

(2) Člen 22(4) te uredbe predvideva kazen za kršitev podrejene obveznosti in Priloga III k Uredbi označuje markerje, ki se uporabijo za Formulo B. Tipkarske in prevajalske napake so bile ugotovljene pri preverjanju nemške različice navedenih določb.

(3) Zato je v navedeni jezikovni različici treba opraviti potrebne popravke.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

1. Izraz "Butter" v drugem odstavku tretje alinee prve alinee Priloge VII.B(b) k Uredbi (ES) št. 2571/97 se nadomesti z izrazom "Butterfett".

2. Člen 22 Uredbe (ES) št. 2571/97 in Priloga III k Uredbi se popravita. Ti popravki zadevajo samo nemško različico Uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. septembra 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 350, 20.12.1997, str. 3.

[4] UL L 76, 25.3.2000, str. 9.

--------------------------------------------------
Uredba Komisije (ES) št. 1614/2001

z dne 7. avgusta 2001

o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencijskih ukrepov na trgu masla in smetane

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga z mlekom in mlečnimi proizvodi [1], nazadnje spremenjene z Uredbo (ES) št. 1670/2000 [2], in zlasti člena 10 Uredbe,

ob upoštevanju naslednjega:

(1) Člen 2 Uredbe Komisije (ES) št. 2771/1999 [3], nazadnje spremenjene z Uredbo (ES) št. 213/2001 [4], določa, da v državi članici odkup na podlagi razpisnega postopka začne ali prekine, kakor je primerno, Komisija skladno s postopkom upravljanja, določenim v členu 42 Uredbe (ES) št. 1255/1999, ko se ugotovi, da so tržne cene v državi članici dva tedna zaporedoma pod ali nad 92 % intervencijske cene. Na podlagi člena 8 navedene uredbe mora Komisija vsak četrtek evidentirati raven tržnih cen v vsaki državi članici na podlagi cen, ki se ji sporočijo.

(2) Ker ta pravila zahtevajo, da se odkup na podlagi razpisnega postopka začne ali prekine takoj po drugem zaporednem evidentiranju tržne cene, ki je pod ali enaka oziroma nad 92 % intervencijske cene, odločitev za to ni stvar presoje in tako jo mora Komisija sprejeti takoj ko je mogoče, brez zatekanja k postopku upravljanja, določenem v členu 42 Uredbe (ES) št. 1255/1999.

(3) Upravljalni odbor za mleko in mlečne proizvode ni podal mnenja v roku, ki ga je določil njegov predsednik–

SPREJELA NASLEDNJO UREDBO:

Člen 1

Člen 2 Uredbe (ES) št. 2771/1999 se nadomesti z naslednjim:

"Člen 2

1. Ko se v skladu s členom 8(4) te uredbe ugotovi, da je tržna cena v državi članici dva tedna zapored nižja od 92 % intervencijske cene, Komisija začne odkup na podlagi razpisnega postopka v zadevni državi članici skladno s členom 6(1) Uredbe (ES) št. 1255/1999.

2. Ko se v skladu s členom 8(4) te uredbe ugotovi, da je tržna cena v državi članici dva tedna zapored enaka ali višja od 92 % intervencijske cene, Komisija prekine odkup na podlagi razpisnega postopka v zadevni državi članici skladno s členom 6(1) Uredbe (ES) št. 1255/1999."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. avgusta 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 333, 24.12.1999, str. 11.

[4] UL L 37, 7.2.2001, str. 1.

--------------------------------------------------
Uredba Komisije (ES) št. 2244/2001

z dne 19. novembra 2001

o spremembi Uredbe (ES) št. 1780/97 o podrobnih pravilih za uporabo Uredbe Sveta (ES) št. 723/97 o izvajanju delovnih programov držav članic o nadzoru nad izdatki Jamstvenega oddelka EKUJS

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) t. 723/97 z dne 22. aprila 1997 o izvajanju delovnih programov dražv članic o nadzoru nad izdatki Jamstvenega oddelka EKUJS [1], kakor je bila nazadnje spremenjena z Uredbo (ES) št. 2136/2001 [2], in zlasti člena 6 Uredbe,

ob upoštevanju naslednjega:

(1) Uredba (ES) št. 2136/2001 za dve leti podaljšuje petletno obdobje, določeno v Uredbi (ES) št. 723/97, za finančno udeležbo Skupnosti v delovnih programih držav članic.

(2) Zaradi datuma začetka veljavnosti Uredbe (ES) t. 2136/2001 Komisija ni mogla določiti najvijega zneska finančne udelebe Skupnosti za leto 2002 v skladu z Uredbo Komisije (ES) t. 1780/97 z dne 15. septembra 1997 o podrobnih pravilih za uporabo Uredbe Sveta (ES) t. 723/97 o izvajanju delovnih programov drav članic o nadzoru nad izdatki Jamstvenega oddelka EKUJS [3], kakor je bila nazadnje spremenjena z Uredbo (ES) št. 1890/98 [4]. Zato je treba za to leto določiti nov rok za odločitev Komisije in izdatke, ki jih Skupnost upravičeno sofinancira.

(3) Ukrepi iz te uredbe so v skladu z mnenjem Odbora EKUJS –

SPREJELA NASLEDNJO UREDBO:

Člen 1

V členu 2 Uredbe (ES) št. 1780/97 se doda naslednji odstavek 2:

"2a. Z odstopanjem od prvega pododstavka odstavka 2 Komisija na podlagi podatkov, ki jih zagotovijo drave članice, določi najviji znesek finančne udelebe Skupnosti za leto 2002, izraen v evrih, v treh mesecih po roku za predloitev programov drav članic.

Skupnosti upravičeno sofinancira samo izdatke, izplačane po 1. januarju 2002."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. novembra 2001

Za Komisijo

Franz Fischler

Član Komisije

[1] UL L 108, 25.4.1997, str. 6.

[2] UL L 288, 1.11.2001, str. 1.

[3] UL L 252, 16.9.1997, str. 20.

[4] UL L 245, 4.9.1998, str. 28.

--------------------------------------------------
Popravek Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti

( Uradni list Evropskih skupnosti L 357 z dne 31. decembra 2002 )

Na strani 33, prvi stavek člena 122(3):

namesto:

beri:

Na strani 62, člen 241(1)(a):

namesto:

beri:

Na strani 62, drugi pododstavek člena 241(3):

namesto:

beri:

Na strani 62, zadnji pododstavek člena 241(4):

namesto:

„Če so bili v razpisni dokumentaciji predvideni pogovori, ima lahko izbirna komisija pogovore z glavnimi člani skupine strokovnjakov, predlaganih v formalno sprejemljivih ponudbah, ko pisno potrdi začasne ugotovitve in pred dokončno oceno tehničnih ponudb. V takih primerih pogovore s strokovnjaki opravi izbirna komisija, po možnosti kolektivno, če sestavljajo skupino, in v časovnih presledkih, ki so dovolj kratki, da omogočajo primerjavo. Pogovori se vodijo po standardnem postopku, za katerega se vnaprej dogovori izbirna komisija in ki se uporablja za vse strokovnjake ali skupine, ki so povabljene na razgovor. Datum in čas razgovora je treba ponudnikom sporočiti najmanj deset koledarskih dni pred razgovorom. Če se zaradi višje sile ponudnik ne more udeležiti razgovora, se ponudniku pošlje nov datum in čas.“
Uredba Komisije (ES) št. 32/2002

z dne 9. januarja 2002

o popravku Uredbe (ES) št. 13/2002 o spremembi Uredbe (ES) št. 713/2001 o odkupu govejega mesa v okviru Uredbe (ES) št. 690/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2345/2001 [2],

ob upoštevanju Uredbe Komisije (ES) št. 690/2001 z dne 3. aprila 2001 o posebnih ukrepih za podporo trga v sektorju za goveje meso [3], kakor je bila spremenjena z Uredbo (ES) št. 2595/2001 [4], in zlasti člena 2(2) Uredbe,

ob upoštevanju naslednjega:

(1) Uredba Komisije (ES) št. 13/2002 [5] je v vrsti držav članic odprla odkup govejega mesa v okviru Uredbe (ES) št. 690/2001.

(2) V Prilogi k navedeni uredbi je bila odkrita napaka. Zadevno uredbo je torej treba popraviti –

SPREJELA NASLEDNJO UREDBO:

Člen 1

Priloga k Uredbi (ES) št. 13/2002 se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 5. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. januarja 2002

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 95, 5.4.2001, str. 8.

[4] UL L 345, 29.12.2001, str. 33.

[5] UL L 3, 5.1.2002, str. 36.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

Estado miembroMedlemsstatMitgliedstaatΚράτος μέλοςMember StateÉtat membreStati membriLidstaatEstado-MembroJäsenvaltiotMedlemsstat

Belgique/België

Deutschland

Österreich

Nederland

Ireland

España

France

Portugal

Sverige

Luxembourg

--------------------------------------------------